

 REPUBLIKA HRVATSKA

KRAPINSKO-ZAGORSKA ŽUPANIJA

 GRAD PREGRADA

 GRADONAČELNIK

1. Klasa: 022-05/18-01/66

Urbroj: 2214/01-02-19-1

Pregrada, 02.01.2019. godine

 Na temelju članka 11.st. 5. i st. 6. Zakona o pravu na pristup informacijama („Narodne novine“ broj 25/13 i 85/15) i članka 52. Statuta Grada Pregrade (Službeni glasnik KZŽ, br. 06/13, 17/13, 7/18, 16/18- pročišćeni tekst), Gradonačelnik Grada Pregrade donosi

**Plan savjetovanja s javnošću u 2019. godini**

I.

Grad Pregrada donosi ovaj Plan savjetovanja s javnošću u 2019. godini ( u daljnjem tekstu: „Plan“), a koji sadrži podatke o nazivu akta za koji se provodi savjetovanje, nositelju izrade nacrta prijedloga akta, očekivanom vremenu donošenja akta, okvirnom vremenu provedbe internetskog savjetovanja, ostalim predviđenim načinima provedbe savjetovanja/ očekivano vrijeme (javne rasprave, distribucija nacrta propisa zainteresiranoj javnosti elektroničkom poštom, sudjelovanje u radnim skupinama i drugo) te donositelju akta, i to kako slijedi:

|  |
| --- |
| Plan savjetovanja s javnošću u 2019. godini |
| Redni broj | Naziv akta ili dokumenta | Nositelj izrade nacrta prijedloga akta | Očekivano vrijeme donošenja | Okvirno vrijeme provedbe internetskog savjetovanja | Ostali predviđeni načini provedbe savjetovanja/ očekivano vrijeme | Donositelj akta |
| 1.  | Odluka o komunalnom redu Grada Pregrade | Upravni odjel za opće poslove i društvene djelatnosti, Upravni odjel za financije i gospodarstvo | II. tromjesečje 2019. | 30 dana | NE | Gradsko vijeće Grada Pregrade |
| 2.  | Odluka o stipendijama i financijskim potporama Grada Pregrade | Upravni odjel za opće poslove i društvene djelatnosti | II. tromjesečje 2019. | 30 dana | NE | Gradsko vijeće Grada Pregrade |
| 3.  | Proračun Grada Pregrade za 2020. godinu | Upravni odjel za financije i gospodarstvo | IV. tromjesečje 2019. | 30 dana | DA | Gradsko vijeće Grada Pregrade |
| 13.  | Odluka o izvršenju Proračuna Grada Pregrade za 2020. godinu | Upravni odjel za financije i gospodarstvo | IV. tromjesečje2019. | 30 dana | NE | Gradsko vijeće Grada Pregrade |

II.

 Zadužuju se Upravni odjeli Grada Pregrade za provođenje savjetovanja s javnošću sukladno odredbama Zakona o pravu na pristup informacijama (NN 25/13, 85/15), Priručnika za provedbu savjetovanja s javnošću za jedinice lokalne i područne (regionalne) samouprave, od 2016. godine, Kodeksa savjetovanja sa zainteresiranom javnošću u postupcima donošenja općih akata Grada Pregrade (Službeni glasnik KZŽ, br. 32/14).

III.

 Ovaj Plan objavit će se na internetskim stranicama Grada Pregrade [www.pregrada.hr](http://www.pregrada.hr) .

Gradonačelnik

Marko Vešligaj. dipl.oec.